Aga Khan

Aga Khan () on perinnöllinen arvonimi, joka kuuluu ismailiittišiiojen nizari-lahkon imaamille eli hengelliselle johtajalle. Etymologisesti nimike yhdistää turkkilaisen sotilasarvon agha ja turkkilaisten ja mongolien käyttämän johtajan arvonimen kaani.

Mongolien sotaretkistä aina 1700-luvun puoleen väliin saakka Aga Khanit pysyttelivät poissa julkisuudesta, mutta alkoivat sittemmin toimia aktiivisesti ensin Persian ja sitten Brittiläisen Intian politiikassa uskonnollisen johtajan roolinsa rinnalla. Ensimmäisenä arvonimen antoi Aga Hasan Ali Shahille Persian šaahi Fath Ali vuonna 1818.

 Luettelo Aga Khaneista 
Viidellä ismāʿīli-imamilla on ollut tämä arvonimi:

 Aga Khan I – Hasan Ali Shah Maallati (1804–1881), nizari-ismailiittien 46. imaami (1817–1881)
 Aga Khan II – Shah Ali Shah (noin 1830–1885), nizari-ismailiittien 47. imaami (12. huhtikuuta 1881 – elokuu 1885)
 Aga Khan III – Sir Sultan Mohammed Shah (1877–1957), nizari-ismailiittien 48. imaami (17. elokuuta 1885 – 11. heinäkuuta 1957)
 Aga Khan IV – Prinssi Shah Karim Al Husseini (1936–2025), nizari-ismailiittien 49. imaami (11. heinäkuuta 1957 – 4. helmikuuta 2025)
 Aga Khan V – Rahim Al-Hussaini (s. 1971), nizari-ismailiittien 50. imaami (4. helmikuuta 2025–)

 Lähteet 

Luokka:Šiialaisuus
Luokka:Arvonimet